**รายงานการประชุมสภาองค์การบริหารส่วนตำบลบุพราหมณ์**

**สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๒**

**วันพุธที่ ๑๔ สิงหาคม พ.ศ. ๒๕๖๒ เวลา ๑๐.๐๐ น.**

**ณ ห้องประชุมองค์การบริหารส่วนตำบลบุพราหมณ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายฉลอง แย้มจันทึก | ประธานสภาฯ | *ฉลอง แย้มจันทึก* |  |
| ๒ | นายมนต์ชัย ประชุมชน | รองประธานสภาฯ | *มนต์ชัย ประชุมชน* |  |
| ๓ | นายเพียร นาแล | สมาชิกหมู่ที่ ๑ | *เพียร นาแล* |  |
| ๔ | นายเสนอ เจริญราษฎร์ | สมาชิกหมู่ที่ ๑ | *เสนอ เจริญราษฎร์* |  |
| ๕ | นายสมจิตร์ กัลป์ลา | สมาชิกหมู่ที่ ๒ | *สมจิตร์ กัลลา* |  |
| ๖ | นายโสริยา สิงห์เคน | สมาชิกหมู่ที่ ๓ | *โสริยา สิงห์เคน* |  |
| ๗ | นายสงกรานต์ ป้องหอม | สมาชิกหมู่ที่ ๓ | *สงกรานต์ ป้องหอม* |  |
| ๘ | นายประโยชน์ ช่างไม้ | สมาชิกหมู่ที่ ๔ | *ประโยชน์ ช่างไม้* |  |
| ๙ | นายสมครบ สุมะหิงพันธ์ | สมาชิกหมู่ที่ ๕ | *สมครบ สุมะหิงพันธ์* |  |
| ๑๐ | นายสุวัฒน์ กองธรรม | สมาชิกหมู่ที่ ๖ | *สุวัฒน์ กองธรรม* |  |
| ๑๑ | นายดาว ช่อทองสุวรรณ์ | สมาชิกหมู่ที่ ๖ | *ดาว ช่อทองสุวรรณ์* |  |
| ๑๒ | นางสมหมาย พิมรัตน์ | สมาชิกหมู่ที่ ๗ | *สมหมาย พิมรัตน์* |  |
| ๑๓ | นายกฤติ อาบพรมราช | สมาชิกหมู่ที่ ๘ | *กฤติ อาบพรมราช* |  |
| ๑๔ | นายสุนทร ปั้งจันอัด | สมาชิกหมู่ที่ ๙ | *สุนทร ปั้งจันอัด* |  |
| ๑๕ | นายมานพ นาทสูงเนิน | สมาชิกหมู่ที่ ๙ | *มานพ นาทสูงเนิน* |  |
| ๑๖ | นายธนนท์ ทานกิ่ง | สมาชิกหมู่ที่ ๑๐ | *ธนนท์ ทานกิ่ง* |  |
| ๑๗ | ส.ต.ท.เดชา วรรณมร | เลขานุการสภาฯ | *เดชา วรรณมร* |  |

**ผู้ลาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| **๑** | นางสาวยุพิน มาลัย | สมาชิกหมู่ที่ ๒ | **ลา** |
| **๒** | นายจารุวัฒน์ ลักษณะพรมราช | สมาชิกหมู่ที่ ๕ | **ลา** |
| **๓** | นายธนวัฒน์ บุตรดีวงษ์ | สมาชิกหมู่ที่ ๗ | **ลา** |
| **๔** | นายสวงค์ ฉิมกิ่ง | สมาชิกหมู่ที่ ๑๐ | **ลา** |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายบุญสม ประถมพรมราช | รองนายก อบต. | *บุญสม ประถมพรมราช* |  |
| ๒ | นางสาววิริยา แสงสวรรค์ | รองนายก อบต. | *วิริยา แสงสวรรค์* |  |
| ๓ | นางสาวปวีณา ขอมีกลาง | เลขานายก อบต. | *ปวีณา ขอมีกลาง* |  |
| ๔ | นายภูดิศ บุญประคอง | ผช.นักวิเคราะห์ | *ภูดิศ บุญประคอง* |  |
| ๕ | นายอาณัติ เผ่าทหาร | นิติกร | *อาณัติ เผ่าทหาร* |  |
| ๖ | นายสงกรานต์ มีมาก | ผช.จพง.สาธารณสุข | *สงกรานต์ มีมาก* |  |
| ๗ | นางมณฑิรา อินทวี | จพง.ธุรการชำนาญงาน | *มณฑิรา อินทวี* |  |
| ๘ | นายสมหมาย นิลเพชร | จพง.ดับเพลิง/ช่วยชีวิต | *สมหมาย นิลเพชร* |  |
| ๙ | น.ส.ณัชชา ปลั่งประมูล | จพง.การเงินและบัญชี | *ณัชชา ปลั่งประมูล* |  |
| ๑๐ | น.ส.จารุวรรณ์ หลิตากิจ | ผอ.กองคลัง | *จารุวรรณ์ หลิตากิจ* |  |
| ๑๑ | นายสุกฤษฏิ์กานต์ พราหมณ์ตะขบ | ช่างโยธา | *สุกฤษฏิ์กานต์ พราหมณ์ตะขบ* |  |
| ๑๒ | นายรุธ พันธ์ภูมิ | ผอ.กองการศึกษา | *รุธ พันธ์ภูมิ* |  |
| ๑๓ | นายไชยันต์ ลาวัลย์ | นักทรัพยากรบุคคล | *ไชยันต์ ลาวัลย์* |  |
| ๑๔ | นายรณชัย แก้วอุดม | นักวิเคราะห์ฯ | *รณชัย แก้วอุดม* |  |
| ๑๕ | นายบัญหยัด พาทอน | ผอ.กองช่าง | *บัญหยัด พาทอน* |  |

**เริ่มประชุมเวลา** เวลา ๑๐.๐๐ น.

ประธานสภาฯ เมื่อสมาชิกฯมาประชุมครบองค์ประชุมแล้ว ผมขอเปิดการประชุมสภาองค์การบริหาร ส่วนตำบลบุพราหมณ์ สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๒ ตามระเบียบวาระการประชุมดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

ประธานสภาฯ - เรื่องนางสาวยุพิน มาลัย ส.อบต.หมู่ ๒ , นายจารุวัฒน์ ลักษณะพรมราช ส.อบต.หมู่ ๕ , นายธนวัฒน์ บุตรดีวงษ์ส.อบต.หมู่ ๗ ,นายสวงค์ ฉิมกิ่ง ส.อบต. หมู่ ๑๐ ขอลาการประชุม - เรื่อง ขอขอบคุณทุกท่านที่ไปร่วมงานกิจกรรม**จัดกิจกรรมวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง** ๑๒ สิงหาคม ๒๕๖๒ที่ผ่านมาซึ่งเป็นวันสำคัญที่คนไทยทุกคนรู้กันดีว่า ตรงกับวัน คล้ายวันพระราชสมภพของ สมเด็จพระนางเจ้าฯ พระบรมราชินีนาถ **พระบรมราช ชนนีพันปีหลวง**  ซึ่งคนไทยทุกคนให้ความสำคัญยิ่ง - เรื่อง ขอแจ้งให้ทราบว่าเรามีเจ้าหน้าที่คนใหม่มาปฏิบัติงานที่ กองคลังและกอง การศึกษาศาสนาและวัฒนธรรม จึงขอเชิญแนะนำตัวต่อที่ประชุมเชิญครับ

น.ส.สกุลรัตน์ รุ่งเพชรเจริญ เรียนประธานสภาฯ ท่านคณะผู้บริหาร สมาชิกสภาฯ และผู้เข้าร่วมประชุมทุกท่าน ดิฉัน น.ส.สกุลรัตน์ รุ่งเพชรเจริญ ตำแหน่ง ผช.เจ้าพนักงานพัสดุ สังกัด กองคลังค่ะ

น.ส.สุทัตตา แพงดี เรียนประธานสภาฯ ท่านคณะผู้บริหาร สมาชิกสภาฯ และผู้เข้าร่วมประชุมทุกท่าน ดิฉัน น.ส.สุทัตตา แพงดี ตำแหน่ง ผู้ดูแลเด็ก สังกัด กองการศึกษาศาสนาและ วัฒนธรรม ค่ะ

มติที่ประชุม รับทราบ

**ระเบียบวาระที่ ๒ เรื่องรับรองรายงานการประชุม**

ประธานสภาฯ ตามรายงานการประชุมสภาองค์การบริหารส่วนตำบลบุพราหมณ์ สมัยสามัญ สมัยที่ ๓ ครั้งที่ ๑ ประจำปีงบประมาณ พ.ศ. ๒๕๖๒ เมื่อวันที่ ๘ สิงหาคม ๒๕๖๒ (รายละเอียดตามเอกสารที่แจก) ขอให้สมาชิกทุกท่านได้ตรวจสอบและขอมติ

มติที่ประชุม มีมติรับรองเป็นเอกฉันท์

**ระเบียบวาระที่ ๓ เรื่องกระทู้ถาม**

ไม่มี

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

ไม่มี

**ระเบียบวาระที่ ๕ เรื่องที่เสนอใหม่**

**ระเบียบวาระที่ ๕ เรื่องที่เสนอใหม่**

๕.๑ เรื่องการเสนอร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๓

ประธานสภา ฯ เนื่องจากที่ผู้บริหารได้เสนอร่างข้อบัญญัติงบประมาณรายจ่ายประจำปีงบประมาณ พ.ศ. 25๖๓ มาให้สภาฯแห่งนี้พิจารณาให้ความเห็นชอบ ดังนั้น เพื่อเป็นการสร้างความเข้าใจและเป็นแนวทางในการพิจารณา ขอเชิญเลขานุการสภา ได้ชี้แจงระเบียบ ข้อกฎหมายที่เกี่ยวข้อง ขอเชิญครับ

เลขานุการสภาฯ ตามพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไข เพิ่มเติมถึง (ฉบับที่ ๕) พ.ศ. 25๔๖ มาตรา 87 กำหนดว่า งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบล และเสนอได้ก็แต่โดยนายกองค์การบริหารส่วนตำบล ตามระเบียบและวิธีการที่กระทรวงมหาดไทยกำหนด

วรรคหก กำหนดว่า ในการพิจารณาร่างข้อบัญญัติงบประมาณรายจ่าย ประจำปีหรือร่างข้อบัญญัติงบประมาณรายจ่ายเพิ่มเติม สภาองค์การบริหารส่วนตำบล ต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น เมื่อพ้นกำหนดเวลาดังกล่าวแล้ว ถ้าสภาองค์การบริหารส่วนตำบล พิจารณาไม่แล้วเสร็จ ให้ถือว่าสภาองค์การบริหารส่วนตำบล ให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป

วรรคแปดกำหนดว่า ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม หากสมาชิกสภาองค์การบริหารส่วนตำบล จะแปรญัตติเพิ่มเติมรายการ หรือจำนวนในรายการมิได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ดอกเบี้ยเงินกู้หรือเงินที่กำหนดให้จ่ายตามกฎหมายและในการพิจารณาของสภาองค์การบริหารส่วนตำบล การเสนอการแปรญัตติ หรือการกระทำด้วยประการใด ๆ ที่มีผลให้สมาชิกสภาองค์การบริหารส่วนตำบล มีส่วนไม่ว่าโดยทางตรงหรือทางอ้อม ในการใช้งบประมาณรายจ่ายจะกระทำมิได้

ประกอบกับระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ ๒) พ.ศ. 25๕๔

ข้อ 45 วรรคสามกำหนดว่าร่างข้อบัญญัติงบประมาณ จะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณ นั้น

ข้อ 47 ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่ง

ร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้ คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้

คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนด ระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองอย่างน้อยสองคน

ประธานสภาฯ เมื่อสมาชิกสภาทุกท่านเข้าใจระเบียบแนวทางปฏิบัติแล้ว กระผมขอดำเนินการประชุมใน

วาระที่ 1 ขั้นรับหลักการต่อไป

**วาระที่ 1 ขั้นรับหลักการ**

- ขอเชิญผู้บริหาร เสนอร่างข้อบัญญัติงบประมาณรายจ่ายประจำปีงบประมาณ พ.ศ. 25๖๓ ต่อสภาฯ ขอเชิญครับ

#### นางสาววิริยา แสงสวรรค์ เรียนประธานสภาฯ รองนายก อบตฯ สมาชิกสภาฯ และผู้เข้าร่วมประชุมทุกท่าน ดิฉันรองนายก อบต.ได้รับมอบหมายจากท่านนายก อบต.ให้มาเป็นผู้นำเสนอ ร่างข้อบัญญัติงบประมาณรายจ่ายประจำปีต่อสภาในวันนี้ เรียนท่านประธานสภาฯ และสมาชิกสภาองค์การบริหารส่วนตำบลบุพราหมณ์

บัดนี้ถึงเวลาที่ผู้บริหารองค์การบริหารส่วนตำบลบุพราหมณ์ จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลบุพราหมณ์อีกครั้งหนึ่ง ฉะนั้น ในโอกาสนี้ผู้บริหาร จึงขอแถลงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายในการดำเนินงานในปีงบประมาณ พ.ศ.25๖๓ ดังต่อไปนี้

1. **สถานะการคลัง**

ในปีงบประมาณ พ.ศ.25๖๓ องค์การบริหารส่วนตำบลบุพราหมณ์ได้ประมาณการรายรับไว้ จำนวน ๕**๔,๐00,000.00**  บาท โดยในส่วนของรายได้ที่องค์การบริหารส่วนตำบลจัดเก็บเอง จะได้ปรับปรุงการจัดเก็บให้มีประสิทธิภาพยิ่งขึ้นและในส่วนของงบประมาณรายจ่ายได้กำหนดวงเงินรายจ่ายไว้ จำนวน๕**๔,๐00,000.00** บาท ซึ่งคาดว่าจะสามารถนำไปจัดทำบริการสาธารณะด้านต่าง ๆ ให้มีประสิทธิภาพยิ่งขึ้น ซึ่งการจัดทำงบประมาณขององค์การบริหารส่วนตำบลเป็นการจัดทำงบประมาณแบบสมดุล (รายจ่ายเท่ากับรายรับ) นอกจากนั้นขณะนี้องค์การบริหารส่วนตำบลมีเงินสะสมคงเหลืออยู่ ๒๓,๖๘๒,๘๑๖.๗๗ บาท และเงินทุนสำรองเงินสะสม ๒๖,๕๘๐,๘๓๔.๑๔ บาท

1. **การบริหารงบประมาณในปีที่ผ่านมาและในปีปัจจุบัน**

ในปีงบประมาณที่ผ่านมา แม้ว่ารายรับขององค์การบริหารส่วนตำบลจะมีจำนวนจำกัดเมื่อเปรียบเทียบกับภารกิจต่าง ๆ ที่จะต้องดำเนินการเพื่อบริการให้แก่ประชาชนตามอำนาจหน้าที่ ตามกฎหมายก็ตามแต่องค์การบริหารส่วนตำบลก็สามารถดำเนินกิจการตามที่ได้ตั้งงบประมาณรายจ่ายไว้ครบถ้วนทุกรายการ และได้มีการตั้งจ่ายงบประมาณตามแผนงานดังต่อไปนี้

๑. แผนงานบริหารงานทั่วไป รวม ๑๓,๙๗๐,๗๒๐ บาท

๒. แผนงานรักษาความสงบภายใน รวม ๕๖๐,๐๐๐ บาท

๓. แผนงานการศึกษา รวม ๑๔,๐๐๐,๘๐๐ บาท

๔. แผนงานสาธารณสุข รวม ๙๒๓,๐๐๐ บาท

๕. แผนงานเคหะและชุมชน รวม ๒,๓๙๙,๑๔๐ บาท

๖. แผนงานสร้างความเข้มแข็งของชุมชน รวม ๒๙๕,๐๐๐ บาท

๗. แผนงานการศาสนาวัฒนธรรมและนันทนาการ รวม ๙๐๐,๐๐๐ บาท

๘. แผนงานอุตสาหกรรมและการโยธา รวม ๔,๗๖๖,๘๐๐ บาท

๙. แผนงานการเกษตร รวม ๓๐,๐๐๐ บาท

๑๐. แผนงานการพาณิชย์ รวม ๙๙,๙๐๐ บาท

๑๑. แผนงานงบกลาง รวม ๑๖,๕๕๔,๖๔๐ บาท

รายละเอียดปรากฏตาม ร่างข้อบัญญัติงบประมาณรายจ่ายประจำปีงบประมาณ พ.ศ. 25๖๓ ที่แจกให้กับสมาชิกทุกท่านแล้วค่ะ

ประธานสภาฯ ท่านรองนายก อบต ได้เสนอร่างข้อบัญญัติงบประมาณรายจ่ายดังกล่าวแล้ว ผมจะ

เปิดโอกาสให้สมาชิกฯ ได้อภิปรายกันตามสมควรจนกว่าจะหมดข้อสงสัย..แล้วจึงให้รองนายก อบต.หรือผู้ที่ได้รับมอบหมายชี้แจงต่อไป

มติที่ประชุม ในที่ประชุมสมาชิกสภาได้มีการอภิปรายสอบถามที่มาของการ ตั้งงบประมาณค่าใช้จ่ายในเรื่องต่างๆอย่างหลากหลายจนกระทั่งสิ้นข้อสงสัยในประเด็นต่างๆ จึงได้ยุติการอภิปรายโดยใช้เวลานานพอสมควร

ประธานสภาฯ ได้สอบถามว่ามีสมาชิกสภาท่านใดประสงค์จะอภิปรายอีกหรือไม่..ถ้าไม่มี ผมขอมติ

ที่ประชุมแห่งนี้ว่าจะรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 25๖๓ ไว้พิจารณา หรือไม่

มติที่ประชุม มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.25๖๓ ไว้พิจารณาในวาระที่สอง ขั้นแปรญัตติ ด้วยมติเอกฉันท์

รอง นายก อบต. ดิฉันขอขอบคุณสมาชิกสภาทุกท่านที่รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.25๖๓ ไว้พิจารณาในวาระที่สอง ขั้นแปรญัตติค่ะ

มติที่ประชุม รับทราบ

ประธานสภาฯ เมื่อที่ประชุมรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.25๖๓ ไว้พิจารณาในวาระที่สอง ขั้นแปรญัตติแล้ว ผมขอให้สมาชิกได้เลือกคณะกรรมการแปรญัตติ โดยขอให้เลขานุการสภา อบต. ชี้แจงรายละเอียดขั้นตอนต่อไป ขอเชิญครับ

เลขานุการสภา เรียนประธานสภาฯ สมาชิกสภาฯ ตามระเบียบกระทรวงมหาดไทยว่าด้วยข้อบังคับการ ประชุมสภาท้องถิ่น พ.ศ. 2547

ข้อ 103 ประกอบข้อ 105 กำหนดให้คณะกรรมการแปรญัตติร่างข้อบัญญัติมีจำนวนไม่น้อยกว่าสามคน แต่ไม่เกินเจ็ดคน

- วิธีการเลือกคณะกรรมการแปรญัตติต้องเลือกทีละคน ไม่สามารถเลือกครั้งเดียวเป็นคณะกรรมการแปรญัตติตามจำนวนที่กำหนดพร้อมกันได้

ดังนั้น การเลือกคณะกรรมการแปรญัตติต้องเลือกทีละคน โดยจะเลือกกรรมการแปรญัตติคนที่หนึ่งก่อน จนถึงกรรมการแปรญัตติคนที่กำหนดไว้ ถ้าการเลือกกรรมการแปรญัตติลำดับใด มีผู้เสนอเพียงคนเดียว ผู้นั้นก็จะได้เป็นกรรมการแปรญัตติลำดับนั้น (ข้อ 14) แต่ถ้าลำดับใดมีผู้เสนอเป็นกรรมการแปรญัตติมากกว่าหนึ่งคน ก็ต้องใช้วิธีเลือกตามข้อ 8 วรรคหนึ่ง คือการเขียนชื่อตัว ชื่อสกุลลงในแผ่นกระดาษและใส่ซองตามข้อ 75 วรรคสาม

- เมื่อได้คณะกรรมการแปรญัตติตามจำนวนแล้ว สภา อบต. ต้องมีมติกำหนด ระยะเวลาให้สมาชิกสภาท้องถิ่นที่มิได้เป็นกรรมการแปรญัตติเสนอคำแปรญัตติต่อคณะกรรมการแปรญัตติเป็นเวลาไม่น้อยกว่ายี่สิบสี่ชั่วโมง นับแต่สภา อบต. มีมติรับหลักการแห่งร่างข้อบัญญัติงบประมาณรายจ่ายดังกล่าว ตลอดจนสถานที่ที่จะยื่นคำแปรญัตติ (ข้อ 49 วรรคหนึ่ง) อีกทั้งสภาองค์การบริหารส่วนตำบล ต้องมีมติกำหนดระยะเวลาให้คณะกรรมการแปรญัตติไปดำเนินการแปรญัตติ โดยละเอียด ภายหลังจากที่ได้รับคำแปรญัตติจากสมาชิก อบต. แล้ว โดยกำหนดเป็นระยะเวลากี่วันตั้งแต่วันไหนถึงวันไหน และเวลาใดถึงเวลาใดในแต่ละวัน รวมทั้งสถานที่ที่กรรมการแปรญัตติพิจารณา (ข้อ 49 ข้อ 50 ข้อ 110)

ประธานสภาฯ เมื่อสมาชิกเข้าใจในระเบียบที่เกี่ยวข้องแล้ว ผมจะนำปรึกษาที่ประชุมว่า จะให้มีคณะกรรมการแปรญัตติกี่คน ซึ่งต้องไม่น้อยกว่าสามคนแต่ไม่เกินเจ็ดคน ขอเชิญเสนอครับ

นายเสนอ เจริญราษฎร์ ผมสมาชิกสภา หมู่ที่ ๑ เสนอให้มีคณะกรรมการแปรญัตติจำนวน 3 คน

นายสมจิตต์ กัลลา สมาชิกสภา หมู่ที่ ๒ เป็นผู้รับรอง

นายกฤติ อาบพรมราช สมาชิกสภา หมู่ที่ ๘ เป็นผู้รับรอง

ประธานสภาฯ มีสมาชิกสภาผู้ใดจะเสนอเป็นอย่างอื่นอีกหรือไม่ หากไม่มีขอมติที่ประชุมครับ

มติที่ประชุม เห็นชอบเป็นเอกฉันท์ ให้มีคณะกรรมการแปรญัตติจำนวน ๓ คน

ประธานสภาฯ เมื่อมติที่ประชุมแห่งนี้กำหนดให้มีกรรมการแปรญัตติจำนวน 3 คน ลำดับต่อไปผม ขอเชิญสมาชิกสภา เสนอชื่อเพื่อคัดเลือกกรรมการแปรญัตติคนที่หนึ่ง

นางสมหมาย พิมรัตน์ สมาชิกสภา หมู่ที่ ๗ เสนอนายดาว ช่อทองสุวรรณ์ สมาชิกสภา หมู่ที่ ๖ เป็น กรรมการ แปรญัตติคนที่หนึ่ง

นายมานพ นาทสูงเนิน สมาชิกสภา หมู่ที่ ๙ เป็นผู้รับรอง

นายสุนทร ปั้งจันอัด สมาชิกสภา หมู่ที่ ๙ เป็นผู้รับรอง

ประธานสภาฯ . มีสมาชิกสภาผู้ใดจะเสนอคนอื่นอีกหรือไม่..ถ้าไม่มีเป็นอันว่า ที่ประชุมแห่งนี้ มีมติเลือก นายดาว ช่อทองสุวรรณ์ เป็นคณะกรรมการแปรญัตติคนที่หนึ่ง ลำดับต่อไป ขอเชิญเสนอ ชื่อเพื่อคัดเลือกเป็นคณะกรรมการแปรญัตติคนที่สอง

นายเสนอ เจริญราษฎร์ สมาชิกสภา หมู่ที่ ๑ เสนอนายมานพ นาทสูงเนิน สมาชิกสภา หมู่ที่ ๙ เป็นกรรมการแปรญัตติคนที่สอง

นายมานพ นาทสูงเนิน ผมสมาชิกสภา หมู่ที่ ๙ ขอสละสิทธิครับ

นายพียร นาแล สมาชิกสภา หมู่ที่ ๑ เสนอนายสุวัฒน์ กองธรรม สมาชิกสภา หมู่ที่ ๖ เป็นกรรมการแปรญัตติคนที่สอง

นายประโยชน์ ช่างไม้ สมาชิกสภา หมู่ที่ ๔ เป็นผู้รับรอง

นายสุนทร ปั้งจันอัด สมาชิกสภา หมู่ที่ ๙ เป็นผู้รับรอง

ประธานสภาฯ มีสมาชิกสภาผู้ใดจะเสนอคนอื่นอีกหรือไม่...ถ้าไม่มีเป็นอันว่าที่ประชุมนี้มีมติเลือก นายสุวัฒน์ กองธรรม เป็นคณะกรรมการแปรญัตติคนที่สอง

ลำดับต่อไป ขอเชิญเสนอชื่อเพื่อคัดเลือกเป็นคณะกรรมการแปรญัตติคนที่สาม

นายสุวัฒน์ กองธรรม สมาชิกสภา หมู่ที่ ๖ เสนอนายสุนทร ปั้งจันอัด สมาชิกสภา หมู่ที่ ๙ เป็น กรรมการ แปรญัตติคนที่สาม

นายพียร นาแล สมาชิกสภา หมู่ที่ ๑ เป็นผู้รับรอง

นางสมหมาย พิมรัตน์ สมาชิกสภา หมู่ที่ ๗ เป็นผู้รับรอง

ประธานสภา อบต. มีสมาชิกสภาผู้ใดจะเสนอคนอื่นอีกหรือไม่..ถ้าไม่มี เป็นอันว่าที่ประชุมนี้ได้มีมติเลือก นายสุนทร ปั้งจันอัด เป็นกรรมการแปรญัตติคนที่สาม

มติที่ประชุม มีมติเลือกคณะกรรมการแปรญัตติ ดังนี้

1. นายดาว ช่อทองสุวรรณ์ เป็นกรรมการแปรญัตติคนที่หนึ่ง

2. นายสุวัฒน์ กองธรรม เป็นกรรมการแปรญัตติคนที่สอง

3. นายสุนทร ปั้งจันอัด เป็นกรรมการแปรญัตติคนที่สาม

ประธานสภาฯ เมื่อสภาได้คัดเลือกคณะกรรมการแปรญัตติ ครบตามจำนวนที่กำหนดไว้แล้ว ลำดับ

ต่อไป ผมจะให้สภา อบต. กำหนดระยะเวลาให้สมาชิก อบต. ที่มิได้เป็นกรรมการ

แปรญัตติยื่นคำแปรญัตติต่อคณะกรรมการแปรญัตติ ไม่น้อยกว่ายี่สิบสี่ชั่วโมง นับแต่สภา อบต. มีมติรับหลักการแห่งร่างข้อบัญญัติงบประมาณรายจ่ายประจำปี พ.ศ. 25๖๓ ซึ่งสภา อบต. ได้มีมติรับหลักการเมื่อเวลา 1๓.๐๐ น.

ลำดับต่อไป ขอเชิญสมาชิกได้เสนอเพื่อกำหนดระยะเวลายื่นแปรญัตติขอเชิญครับ

มติที่ประชุม ได้ร่วมกันพิจารณาแล้วจึงกำหนดให้สมาชิกสภาที่ประสงค์จะแปรญัตติได้ยื่นคำแปรญัตติต่อคณะกรรมการแปรญัตติตั้งแต่วันนี้ เวลา ๑๓.๐๐ น วันนี้ ถึงวันที่ ๑๗ สิงหาคม 25๖๒ เวลา 16.๓0 น. ทุกวันโดยไม่เว้นวันหยุดราชการ เวลา ๐๘.๓๐ – ๑๖.๓๐ น. ณ ห้องทำงานสภาองค์การบริหารส่วนตำบลบุพราหมณ์

ประธานสภาฯ มีสมาชิกเสนอเป็นอย่างอื่นอีกหรือไม่ ถ้าไม่มี..กระผมขอมติที่ประชุม

มติที่ประชุม มีมติเห็นชอบเป็นเอกฉันท์

ประธานสภาฯ ลำดับต่อไป ขอให้สภา อบต. ได้กำหนดระยะเวลา ให้คณะกรรมการแปรญัตติ ไป

ดำเนินการพิจารณาแปรญัตติโดยละเอียดให้เสร็จสิ้นภายหลังจากที่รับคำแปรญัตติจากสมาชิกสภาท้องถิ่นแล้ว โดยกำหนดเป็นระยะเวลากี่วัน ตั้งแต่วันไหนถึงวันไหน และเวลาใดถึงเวลาใดในแต่ละวัน รวมทั้งสถานที่กรรมการแปรญัตติพิจารณา

มติที่ประชุม. ที่ประชุมได้ร่วมกันพิจารณาแล้วให้คณะกรรมการแปรญัตติไปดำเนินการแปรญัตติให้เสร็จสิ้นภายในวันที่ ๑๘ สิงหาคม ๒๕๖๓ เวลา ๑๐.๐๐ น. ณ ห้องประชุมสภาองค์การบริหารส่วนตำบลบุพราหมณ์

ประธานสภาฯ เมื่อที่ประชุมได้ร่วมกันพิจารณาให้คณะกรรมการแปรญัตติไปดำเนินการแปรญัตติให้เสร็จ สิ้นภายในวันที่ ๑๘ สิงหาคม ๒๕๖๓ แล้ว ผมก็จะขอนัดวันประชุมครั้งต่อไปเพื่อจะได้มา พิจารณาในวาระที่ ๒ ขั้นแปรญัตติ ในวันที่ ๒๑ สิงหาคม ๒๕๖๒ เวลา ๑๒.๓๐ น. ณ ห้องประชุมสภาองค์การบริหารส่วนตำบลบุพราหมณ์ ทั้งนี้จะแจ้งเป็นหนังสือเฉพาะผู้ที่ ลาประชุมในครั้งนี้

มติที่ประชุม รับทราบ

**ระเบียบวาระที่ ๖ เรื่องอื่น ๆ**

ประธานสภาฯ ในวาระนี้ที่ประชุมมีเรื่องอะไรที่จะเสนอต่อที่ประชุมอีกหรือไม่

นางสมหมาย พิมรัตน์ เรียนประธานสภาฯ รองนายก อบตฯ สมาชิกสภาฯ และผู้เข้าร่วมประชุมทุกท่าน ดิฉันสมาชิกสภาฯ หมู่ที่ ๗ ขอสอบถามท่านรองนายกฯ ที่ได้ยื่นคำร้องให้ไปซ่อมไฟฟ้าแสงสว่างรายทางบ้านวังหินไว้ตั้งแต่วันที่ ๘ สิงหาคม ๒๕๖๒ ได้ไปดูหรือซ่อมให้หรือยังคะ

นางสาวปวีณา ขอมีกลาง เรียนประธานสภาฯ สมาชิกสภาฯ และผู้เข้าร่วมประชุมทุกท่าน ดิฉันเลขานุการนายก อบตฯ ตามที่ ส.อบต. หมู่ที่ ๗ สอบถามมา ดิฉันขอเรียนว่าทางกองช่างคงจะออกซ่อมให้ตามลำดับคำร้องที่ส่งเข้ามา เดี๋ยวเสร็จจากประชุมจะติดตามให้ แต่ช่วงนี้อาจจะช้าบ้างเพราะมีฝนตกเกือบทุกวันไม่สามารถเข้าไปทำการซ่อมได้ แต่จะเร่งรัดให้ค่ะ

มติที่ประชุม รับทราบ

ประธานสภาฯ ก่อนปิดประชุมวันนี้ผมมีเรื่องไม่สบายใจขอฝากท่านผู้บริหารว่าก่อนที่จะเข้าสู่วาระการประชุมผมได้ขอให้พนักงาน ลูกจ้าง ลงไปทำงานแต่ก็ขอความร่วมมือให้เหลือไว้กองละ ๑ คนเผื่อ สภามีข้อสงสัยในส่วนไหนจะได้สอบถามได้ แต่กองช่างกลับลงไปหมดไม่สนใจคำขอของสภาเลย ไม่ให้ความร่วมมือและไม่ให้เกียรติสภาเลย ฝากท่านรอง นายก ทั้ง ๒ ท่าน ผมขอร้องให้แจ้งกองช่างมาชี้แจงให้สภาทราบว่ามี ปัญหาหรือภารกิจเร่งด่วนประการใดจึงให้ความร่วมมือไม่ได้ ในวันที่ ๒๑ สิงหาคม ๒๕๖๓ ด้วยนะครับท่านรอง และเมื่อที่ประชุมไม่มีเรื่องอะไรแล้ว ผมขอขอบคุณทุกท่านที่มาร่วมประชุมวันนี้ และได้เวลาอันสมควรแล้วผมขอปิดประชุม

ปิดประชุมเวลา ๑๓.๓๐ น.

ส.ต.ท.

(เดชา วรรณมร)

เลขานุการสภาองค์การบริหารส่วนตำบลบุพราหมณ์/ผู้บันทึกรายงานการประชุม

(นายเสนอ เจริญราษฎร์) ประธานคณะกรรมการตรวจรายงานการประชุม

(นายดาว ช่อทองสุวรรณ์) คณะกรรมการตรวจรายงานการประชุม

(นายสวงค์ ฉิมกิ่ง) เลขานุการคณะกรรมการตรวจรายงานการประชุม

(นายฉลอง แย้มจันทึก)

ประธานสภาองค์การบริหารส่วนตำบลบุพราหมณ์ /ผู้ตรวจบันทึกรายงานการประชุม